|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Nouveau Pixel 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 20** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 2**  **JOYEUX ANNIVERSAIRE** | | | |
| Наставна јединица: | **Civilisation: Comment on fait la fête en France?** | | | |
| Тип часа: | Обрада | | | |
| Циљ часа: | Ученик ће бити у стању да опише свој рођендан или прославу користећи основни вокабулар на задату тему | | | |
| Образовни и васпитни задаци: | **Образовни:**   * усвајање лексике у вези са прославама   **Васпитни:**   * уочавање сличности између прослава рођендана и других прослава у Србији и Француској   **Функционални:**   * развијање способности код ученика да изразе како они прослављају рођендан или неки други празник | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | На почетку часа наставник дискутује са ученицима где они воле да прослављају свој рођендан, где њихови вршњаци најчешће славе рођендан, да ли код куће или у играоници или на неком другом месту:   * *Où est-ce que tu préfères fêter ton anniversaire? Au cinéma ou à la maison?* * *Dans un club peut-être?* * *Dans la luderie?* | | | |
| **Главни део:**  (35 минута) | **Уџбеник, страна 28, 1., 2. задатак**  Упоређује њихове прославе са прославама њихових вршњака у Француској.  Наставник замоли ученике да отворе уџбенике на 28.страни да погледају позивнице за рођенданске прославе које су различито украшене. Наставник ће прочитати шта на свакој позивници пише, а након тога ће свако од ученика одабрати најлепшу позивницу прочитаће пред одељењем шта на њој пише.  Наставник пита ученике да ли знају које је најчешће име у Француској, и мушко и женско. Очекује се да су ученици чули за имена као што су :  - *Pierre, François, Paul*, а од женских:  - *Milène, Marie, Amélie…*  **Радна свеска, страна 24, 1., 2. задатак**  Наставник позива ученике да отворе радне свеске на страни број 24. Објашњава им обичај који постоји у Француској а тиче се имендана.  Свака особа има свој имендан, који се слави на исти начин као рођендан, а у славу имена које неко носи. На пример 13.децембра је Лусиндан. Тога дана свима које носе то име се каже „Срећан дан Луси”.  У радним свескама наставник прочита текст *Les prénoms à la fête!* Након тога, ученици су ти који читају.Наставник се труди да сваки ученик учествује у овој активности.  Затим ће у другом задатку ученици читају имена, најпре женска имена која су популарна, почевши од 1920, па до данас. Ученици треба да уоче колико често се појављују иста имена. Тако ће исто урадити и са мушким именима, и уочити која се то имена најчешће дају деци приликом рођења. Наставник ће поставити питање ученицима која се то имена најчешће срећу у српском језик:   * *Quels prénoms sont très populaires en Serbie?*   А након тога ће се свако од ученика представити, говорећи своје име, па презиме. Јако је битно да се ученицима нагласи да је у француском језику презиме ***nom,*** а име ***prénom.*** Па ће се они редом представљати. На пример:  *Mon nom est Petrovic.*  *Mon prénom est Marko.*  Сви ће ученици учествовати у овој активности. | | | |
| **Завршни део:**  (5 минута) | Наставник замоли ученике да отворе радне свеске на страни 27. Треба повезати почетак питања са одговарајућим крајем. Очекивани одговори од ученика би требали да буду:   1. *Comment tu t’appelles?* 2. *Est-ce que tu vas à la fête ?* 3. *Quel garçon va à la fête ?* 4. *Quelle fille va à la fête ?* 5. *Quels mots tu connais ?* 6. *Quelles matières tu préfères ?* 7. *Qui c’est la fille blonde ?*   За домаћи задатак наставник замоли ученике да напишу кратки реферат о празницима и светковинама било у Србији или у Француској. Тај задатак је најбоље радити у групама. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |